CELEX: 32015R1116
Language: sk
Date: 2015-07-09 00:00:00
Title: Vykonávacie nariadenie Komisie (EÚ) 2015/1116 z 9. júla 2015, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje základná látka lecitíny a ktorým sa mení príloha k vykonávaciemu nariadeniu Komisie (EÚ) č. 540/2011 (Text s významom pre EHP)

10.7.2015   
            
            
               SK
            
            
               Úradný vestník Európskej únie
            
            
               L 182/26
            
         VYKONÁVACIE NARIADENIE KOMISIE (EÚ) 2015/1116
   z 9. júla 2015,
   ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje základná látka lecitíny a ktorým sa mení príloha k vykonávaciemu nariadeniu Komisie (EÚ) č. 540/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 23 ods. 5 v spojení s článkom 13 ods. 2,
   keďže:
   
               (1)
            
            
               V súlade s článkom 23 ods. 3 nariadenia (ES) č. 1107/2009 bola Komisii 18. novembra 2013 doručená od inštitútu Institut Technique de l'Agriculture Biologique (ITAB) žiadosť o schválenie lecitínov ako základnej látky. K uvedenej žiadosti boli pripojené informácie požadované v článku 23 ods. 3 druhom pododseku.
            
         
               (2)
            
            
               Komisia požiadala Európsky úrad pre bezpečnosť potravín (ďalej len „úrad“) o vedeckú pomoc. Úrad 28. augusta 2014 predložil Komisii technickú správu o predmetnej látke (2). Komisia predložila hodnotiacu správu (3) a návrh tohto nariadenia Stálemu výboru pre rastliny, zvieratá, potraviny a krmivá 27. januára 2015 a sfinalizovala ho na zasadnutí tohto výboru 29. mája 2015.
            
         
               (3)
            
            
               Z dokumentácie poskytnutej žiadateľom vyplýva, že lecitíny spĺňajú kritériá na potraviny podľa vymedzenia v článku 2 nariadenia Európskeho parlamentu a Rady (ES) č. 178/2002 (4). Navyše je užitočný pri ochrane rastlín v prípravku, ktorý sa skladá z tejto látky a vody, hoci ochrana rastlín nie je jeho hlavným účelom. Preto ho treba považovať za základnú látku.
            
         
               (4)
            
            
               Z vykonaných preskúmaní vyplýva, že v prípade lecitínov možno očakávať, že vo všeobecnosti spĺňajú požiadavky stanovené v článku 23 nariadenia (ES) č. 1107/2009, najmä pokiaľ ide o ich použitia, ktoré boli preskúmané a podrobne opísané v revíznej správe Komisie. Preto je vhodné schváliť lecitíny ako základnú látku.
            
         
               (5)
            
            
               V súlade s článkom 13 ods. 2 nariadenia (ES) č. 1107/2009 v spojení s jeho článkom 6 a vzhľadom na súčasné vedecké a technické poznatky je však potrebné stanoviť určité podmienky schválenia, ktoré sú uvedené v prílohe I k tomuto nariadeniu.
            
         
               (6)
            
            
               V súlade s článkom 13 ods. 4 nariadenia (ES) č. 1107/2009 by sa príloha k vykonávaciemu nariadeniu Komisie (EÚ) č. 540/2011 (5) mala zodpovedajúcim spôsobom zmeniť.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Schválenie základnej látky
   Látka lecitíny špecifikovaná v prílohe I sa schvaľuje ako základná látka za podmienok stanovených v uvedenej prílohe.
   Článok 2
   Zmeny vykonávacieho nariadenia (EÚ) č. 540/2011
   Časť C prílohy k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.
   Článok 3
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 9. júla 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 309, 24.11.2009, s. 1.
   
      (2)  Výsledok konzultácií s členskými štátmi a EFSA, pokiaľ ide o žiadosť týkajúcu sa základnej látky lecitíny na použitie v prípravkoch na ochranu rastlín ako fungicíd na vinice, ovocné stromy, zeleninu a okrasné rastliny. Podporná publikácia úradu EFSA 2014:EN-643, 34 s
   
      (3)  http://ec.europa.eu/sanco_pesticides/public/?event=homepage.
   
      (4)  Nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (Ú. v. ES L 31, 1.2.2002, s. 1).
   
      (5)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).
   
      PRÍLOHA I
      
                  Bežný názov Identifikačné čísla
               
               
                  Názov IUPAC
               
               
                  Čistota (1)
                  
               
               
                  Dátum schválenia
               
               
                  Osobitné ustanovenia
               
            
                  lecitíny
                  CAS č.: 8002-43-5
                  CIPAC č.: nepridelené
                  Eineics
                  232-307-2
               
               
                  nepridelený
               
               
                  Ako je opísaná v prílohe k nariadeniu (EÚ) č. 231/2012.
               
               
                  1. júla 2015
               
               
                  Môže sa používať len ako fungicíd.
                  Lecitíny sa musia používať v súlade s osobitnými podmienkami, ktoré sú zahrnuté v záveroch revíznej správy o lecitínoch (SANCO/12798/2014), a najmä v jej dodatkoch I a II.
               
            
         (1)  Ďalšie podrobnosti o identite, špecifikácii a spôsobe použitia základnej látky sú uvedené v revíznej správe.
   
   
      PRÍLOHA II
      V časti C prílohy k vykonávaciemu nariadeniu (EÚ) č. 540/2011 sa dopĺňa táto položka:
      
         
                     Číslo
                  
                  
                     Bežný názov Identifikačné čísla
                  
                  
                     Názov IUPAC
                  
                  
                     Čistota (1)
                     
                  
                  
                     Dátum schválenia
                  
                  
                     Osobitné ustanovenia
                  
               
                     „6
                  
                  
                     lecitíny
                     CAS č.: 8002-43-5
                     CIPAC č.: nepridelený
                     Eineics
                     232-307-2
                  
                  
                     nepridelené
                  
                  
                     Ako je opísaná v prílohe k nariadeniu (EÚ) č. 231/2012.
                  
                  
                     1. júla 2015
                  
                  
                     Môže sa používať len ako fungicíd.
                     Lecitíny sa musia používať v súlade s osobitnými podmienkami, ktoré sú zahrnuté v záveroch revíznej správy o lecitínoch (SANCO/12798/2014), a najmä v jej dodatkoch I a II.“
                  
               
      
         (1)  Ďalšie podrobnosti o identite, špecifikácii a spôsobe použitia základnej látky sú uvedené v revíznej správe.